**Д О Г О В О Р**

**за подготовка на докторант в ИИКТ - БАН**

**редовна докторантура по държавна поръчка**

Днес, \_\_\_\_\_\_\_\_\_\_\_\_\_\_\_\_ г., между директора на ИИКТ – чл.-кор. Светозар Маргенов, ръководителя на докторанта – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, от секция \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, от една страна, и от друга - докторанта на редовна докторантура по държавна поръчка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, зачислен от НС на ИИКТ на \_\_\_\_\_\_\_\_\_\_\_\_ г., протокол № \_\_, се сключи настоящият договор с цел уреждане на взаимоотношенията на страните при реализиране на докторантурата за периода \_\_\_\_\_\_\_\_\_\_\_\_\_ – \_\_\_\_\_\_\_\_\_\_\_\_\_ г.

1. Директорът на ИИКТ се задължава да осигури условия за изпълнение на образователната и научна програма на докторанта като:

1.1. Осигури работно място, подходящо за обучение на докторанта и спазване на нормативните актове за безопасни и здравословни условия на труд, съгласно спецификата на докторантурата.

1.2. Осигури достъп до информационните и комуникационни средства на ИИКТ.

1.3. Съдейства за осигуряване на материални условия, необходими за реализиране на научната програма на докторанта, съгласно приетия от НС на ИИКТ проект за докторантурата и съответните му годишни индивидуални планове.

1.4. Осигури безпрепятствено участие на докторанта в образователната програма на ЦО на БАН.

1.5. Съдейства за осигуряване правата на докторанта, предвидени в нормативни актове и разпореждания, в т.ч. и в Правилника на ЦО на БАН и решенията на Академичния съвет на ЦО на БАН.

1.6. Следи за качественото научно ръководство на докторанта от страна на неговия научен ръководител, като при възникване на необходимост своевременно внася предложение до НС на ИИКТ за смяна на научния ръководител.

1.7. Внася в НС на ИИКТ, след съгласуване с научния ръководител, предложение за прекратяване на докторантурата при системно неизпълнение по вина на докторанта на задълженията му по реализиране на образователната и научна програма.

1.8. Издава заповед за спиране изплащането на стипендията на докторанта и предприема действия за възстановяване от негова страна на получената до този момент сума като стипендия, когато НС на ИИКТ вземе решение за прекратяване на докторантурата по вина на докторанта.

1.9. Планира и осигурява средства по защитата на дисертацията и за изготвяне на автореферата в съгласие с финансовите норми на БАН, когато защитата е в рамките на законовия срок на докторантурата или при отчисляване на докторанта с право на защита, ако в двугодишен срок след отчисляването докторантът представи всички материали по дисертацията за откриване на процедура за защита и след съответното положително решение на НС на ИИКТ.

1.10. Следи за целесъобразното изразходване на сумата от държавната такса, получена в ИИКТ, единствено за покриване на разходи по докторантурата.

1.11. Разпорежда своевременно превеждане на сумата за компютърно обучение на докторанта в ЦО на БАН, съгласно Правилника на ЦО на БАН, като част от държавната такса внасяна от докторантите.

1.12. Разпорежда своевременно внасяне на вноските за здравно осигуряване и за месечна помощ за гледане на дете, съгласно действащите законови разпоредби.

1.13. Следи за изпълнението на настоящия договор и взима своевременни мерки при констатирани нарушения.

2. Научният ръководител на докторанта е длъжен:

2.1. Да изготви проект за докторантурата, съгласно Правилника на ЦО на БАН, който да бъде внесен в НС на ИИКТ за одобрение.

2.2. Да изготвя, заедно с докторанта, годишните индивидуални планове съгласно приетия проект за докторантурата и да ги представя преди изтичане на всяка поредна година от срока на докторантурата, за одобрение от НС на ИИКТ.

2.3. Да следи за навременното и качествено изпълнение на образователната и научна програма на докторанта, съгласно приетите годишни индивидуални планове и приетата с Правилника на ЦО кредитна система.

2.4. Да информира директора и при необходимост да предлага прекратяване на докторантурата от НС на ИИКТ при констатиране на системни неизпълнения на задълженията на докторанта по негова вина.

2.5. Да представя своевременно в НС на ИИКТ тримесечните и годишни отчети на докторанта за изпълнението на съответните индивидуални планове, както и информация и мнение за хода на докторантурата.

2.6. Да съдейства на директора за изпълнение на неговите задължения по докторантурата.

2.7. Да съдейства на директора при спазване решението на ръководството на БАН, съгласно т. 4.8. от настоящия договор.

3. Научният ръководител има следните права:

3.1. Да прави предложения до НС на ИИКТ за избор на тема и за реализиране на докторантура, съгласно предложен от него проект.

3.2. Да получава годишно възнаграждение за ръководство на докторант в съгласие със законовите норми при изпълнение на задълженията му по този договор и при наличие на средства в ИИКТ.

3.3. Да му се признава като педагогическа дейност ръководството на докторанти.

3.4. Да използва положителната оценка на НС на ИИКТ за дейността му по ръководене на докторантурата, при периодичното му атестиране и при присъждането му на научни степени, както и на отличия за научна и педагогическа дейност.

4. Докторантът е длъжен:

4.1. Да познава и спазва всички изисквания към докторантите, отразени в нормативните актове, които се отнасят до докторантурата, в т.ч. Правилника на ЦО на БАН, решения на АС и клаузите на настоящия договор.

4.2. Да заплаща в срок предвидената държавна такса.

4.3. Да изпълнява в срок задълженията си по образователната и научна програма, приета от НС на ИИКТ, в съответствие с изискванията на научния си ръководител по изпълнението на тази програма и да покрива изискванията на кредитната система към Правилника на ЦО при БАН.

4.4. Да изпълнява индивидуалните си планове, указанията на научния ръководител и клаузите по настоящия договор. В противен случай докторантурата му може да бъде прекратена от НС на ИИКТ, съгласно т. 1.7. и т. 1.8.

4.5. Да спазва Правилника на ИИКТ.

4.6. Да спазва правилата за безопасност и здравословни условия на труд.

4.7. Да спазва нормите за научен морал и научна етика.

4.8. Да спазва следното решение на Ръководството на БАН от 22.03.2011 г. “Докторантът не се допуска до ползване на по-продължителни от един месец командировки или отсъствия ако има финансови задължения към общежитието, в което е настанен, и други задължения към БАН, като например към библиотеки, складове за материали, инструменти и други. Дипломата на докторанта след защита може да бъде задържана, докато не изпълни споменатите финансови и материални задължения.”

4.9. При прекратяване на докторантурата по свое желание да възстанови получената до този момент сума като стипендия (в срок посочен в съответната заповед на директора), освен в случаите на прекратяване на докторантурата по здравословни причини.

4.10. Да докладва периодично най-малко един път годишно, пред научния семинар на секция „\_\_\_\_\_\_\_\_\_\_\_\_\_\_\_\_” по въпроси свързани с дисертацията му, както и на научни форуми, в съответствие с индивидуалните му планове, и да посещава редовно научните семинари на ИИКТ. Съгласно чл. 18, ал. 1 от Правилника за прилагане на ЗРАСРБ редовните докторанти представят и тримесечни отчети пред ръководителя на секцията.

4.11. При отчисляване от НС на ИИКТ с право на защита да представи след най-много двугодишен срок всички материали за откриване на процедура за защита, за да може да ползва финансовата помощ на ИИКТ по процедурата.

5. Докторантът има права:

5.1. Предвидени в нормативни актове, касаещи реализирането на докторантурите, в т.ч. Правилника на ЦО на БАН и решенията на АС.

5.2. Да получава редовно и в срок държавната стипендия.

5.3. Да ползва общежитие в съответствие с правилата и възможностите на БАН до изтичане срока на докторантурата му.

5.4. Да прекрати докторантурата си по свое желание чрез молба до НС на ИИКТ с произтичащи от това последствия, съгласно т. 4.9. на настоящия договор.

5.5. Да бъде безплатно обучаван в съответствие с Правилника на ЦО на БАН и в съгласие с образователната му програма, отразена в индивидуалните му планове.

5.6. По негово желание и при декларирано съгласие на научния ръководител, одобрено от директора на ИИКТ, да работи по трудови и служебни правоотношения в ИИКТ или в друга организация почасово до 4 ч. дневно, когато това няма да пречи на изпълнението на образователната му и научна програма.

5.7. Да обжалва в 10-дневен срок решението на НС на ИИКТ за прекратяване на докторантурата пред АС на ЦО на БАН.

5.8. При неизпълнение на задълженията на директора и научния ръководител по настоящия договор да отправи молба до НС на ИИКТ, като при неудовлетворително за него решение той може да отправи жалба до АС на ЦО при БАН и след това да търси правата си по законов ред.

5.9. Да получи необходимите средства по процедурата на защитата (в т.ч. и по отпечатването на автореферата) в съгласие с нормативните актове и разпорежданията на БАН, ако е в законовия срок на докторантурата или не повече от две години след отчисляване от НС на ИИКТ с право на защита, при изпълнение на условията на т. 4.11.

5.10. Да членува в Докторантския съвет на БАН.

6. Ако в срок от две години след отчисляване на докторанта с право на защита, докторантът не представи всички необходими материали за откриване на процедура за защита, директорът на ИИКТ няма финансови ангажименти да покрие разноските по защитата.

7. Настоящият договор е съобразен със ЗВО, ЗРАСРБ и ППЗРАСРБ, Постановления на МС, касаещи докторантурата, Закон за насърчаване на научните изследвания, Правилника на НАОА, в частта касаеща оценяване на подготовката на докторанти, Закона и Устава на БАН, Правилника на БАН, Правилника на ЦО при БАН и решения на ръководните органи на БАН, относно докторантурите.

8. Настоящият договор се съставя в три еднообразни екземпляра, по един за всяка от страните, и става валиден след неговото подписване.

9. Нерешените с настоящия договор въпроси и възникнали спорове се решават по реда на нормативната уредба, касаеща докторантурата и българското законодателство.

ДИРЕКТОР НА ИИКТ: НАУЧЕН РЪКОВОДИТЕЛ: ДОКТОРАНТ:

/чл.-кор. Светозар Маргенов/ /\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_/